b'\n_START_ARTICLE_\nRepower\n_START_SECTION_\nIstoric\n_START_PARAGRAPH_\nDe peste 100 de ani, Repower se num\xc4\x83r\xc4\x83 printre cei mai mari operatori electrici din Elve\xc8\x9bia. \xc3\x8enfiin\xc8\x9bat\xc4\x83 \xc3\xaen anul 1904 sub numele de Kraftwerke Brusio AG, compania a \xc3\xaenceput deja \xc3\xaen acela\xc8\x99i an construc\xc8\x9bia primei sale centrale electrice \xc3\xaen Campocologno \xc3\xaen Cantonul Graub\xc3\xbcnden, \xc3\xaen acele timpuri fiind \xc8\x99i cea mai mare central\xc4\x83 hidroelectric\xc4\x83 de \xc3\xaenalt\xc4\x83 presiune din Europa. Apropierea de frontiera italian\xc4\x83 a contribuit la caracterul interna\xc8\x9bional al proiectelor \xc8\x99i activit\xc4\x83\xc8\x9bilor comerciale. \xc3\x8en anul 2000, compania Kraftwerke Brusio AG (Poschiavo), societatea pe ac\xc8\x9biuni B\xc3\xbcndner Kraftwerke (Klosters) \xc8\x99i Rh\xc3\xa4tische Werke f\xc3\xbcr Elektrizit\xc3\xa4t AG (Thusis) au fuzionat \xc3\xaen cadrul concernului R\xc3\xa4tia Energie AG, la care s-a ad\xc4\x83ugat \xc3\xaen anul 2004 \xc8\x99i firma Aurax AG (Ilanz). \xc3\x8en anul 2002, grupul \xc8\x99i-a \xc3\xaenceput activitatea \xc3\xaen Italia, \xc3\xaen anul 2007 \xc8\x99i-a f\xc4\x83cut intrarea pe pia\xc8\x9ba german\xc4\x83 \xc8\x99i s-au ini\xc8\x9biat primele activit\xc4\x83\xc8\x9bi comerciale \xc3\xaen Praga. \xc3\x8encep\xc3\xa2nd cu anul 2009, compania opereaz\xc4\x83, de asemenea, \xc8\x99i \xc3\xaen Rom\xc3\xa2nia. \xc3\x8en anul 2010, grupul schimb\xc4\x83 numele: R\xc3\xa4tia Energie AG a fost redenumit\xc4\x83 Repower AG.\n_START_SECTION_\nFiliale\n_START_PARAGRAPH_\nRepower are filiale \xc3\xaen Elve\xc8\x9bia \xc3\xaen Bever, Klosters, Ilanz, Landquart, Poschiavo \xc8\x99i Z\xc3\xbcrich. \xc3\x8en Italia compania este prezent\xc4\x83 \xc3\xaen Milano, \xc3\xaen Germania \xe2\x80\x93 \xc3\xaen Dortmund, iar \xc3\xaen Republica Ceh\xc4\x83 \xc3\xaen Praga, \xc3\xaen Rom\xc3\xa2nia \xc3\xaen Bucure\xc8\x99ti \xc8\x99i Bosnia \xc8\x99i Her\xc8\x9begovina \xc3\xaen Sarajevo.\n_START_SECTION_\nProduc\xc8\x9bie\n_START_PARAGRAPH_\nRepower de\xc8\x9bine centrale electrice proprii \xc3\xaen Elve\xc8\x9bia, Italia \xc8\x99i Germania, diversificate pe tehnologii (Energie hidroelectric\xc4\x83, Energie termic\xc4\x83, Energie eolian\xc4\x83). Produc\xc8\x9bia proprie din anul 2013 s-a ridicat la un total de aproximativ 1.400 GWh. \xc3\x8en plus, compania de\xc8\x9bine participa\xc8\x9biuni la centrale nucleare electrice din Elve\xc8\x9bia \xc8\x99i Fran\xc8\x9ba.\n_START_SECTION_\nCentrale termoelectrice\n_START_PARAGRAPH_\nRepower de\xc8\x9bine 61 de procente din SET S.p.A. (Milano), care gestioneaz\xc4\x83 centrala cu ciclu combinat cu gaz din Teverola (Provincia Caserta, Italia). Aceast\xc4\x83 instala\xc8\x9bie de 400 MW este cea mai mare central\xc4\x83 a concernului \xc8\x99i a \xc3\xaenceput s\xc4\x83 func\xc8\x9bioneze la sf\xc3\xa2r\xc8\x99itul anului 2006.\n_START_SECTION_\nEnergie nuclear\xc4\x83\n_START_PARAGRAPH_\nRepower de\xc8\x9bine participa\xc8\x9biuni la centrale nucleare din Elve\xc8\x9bia \xc8\x99i Fran\xc8\x9ba, care corespund unei capacit\xc4\x83\xc8\x9bi instalate de aproape 50 MW.\n_START_SECTION_\nHidrocentrale\n_START_PARAGRAPH_\n\xc3\x8en Graub\xc3\xbcnden (Elve\xc8\x9bia), concernul de\xc8\x9bine 16 centrale hidroelectrice. De asemenea, acesta de\xc8\x9bine participa\xc8\x9biuni \xc8\x99i drepturi de op\xc8\x9biune asupra unor ac\xc8\x9biuni la alte instala\xc8\x9bii. \xc3\x8en total, capacitatea instalat\xc4\x83 a hidrocentralelor este de 444,2 MW._NEWLINE_O parte din hidrocentrale produce curent electric certificat \xc2\xabnaturemade star\xc2\xbb. Simbolul de calitate \xc2\xabnaturemade star\xc2\xbb este conferit de Asocia\xc8\x9bia pentru Energie Ecologic\xc4\x83 (VUE).\n_START_SECTION_\nCentralele electrice eoliene\n_START_PARAGRAPH_\n\xc3\x8en Italia, concernul gestioneaz\xc4\x83 un parc eolian \xc3\xaen Corleto Perticara (9.3 MW) \xc8\x99i \xc3\xaen Lucera (26MW) \xc8\x99i este asociat la un alt parc eolian \xc3\xaen Giunchetto \xc3\xaen Sicilia (Participa\xc8\x9biune Repower: 11,6 MW). \xc3\x8en Germania, compania de\xc8\x9bine dou\xc4\x83 parcuri eoliene \xc3\xaen Prettin (10 MW) \xc8\x99i L\xc3\xbcbbenau (16 MW).\n_START_SECTION_\nTrading\n_START_PARAGRAPH_\nAproximativ dou\xc4\x83 treimi  la sut\xc4\x83 din v\xc3\xa2nz\xc4\x83rile de energie sunt generate \xc3\xaen cadrul concernului de c\xc4\x83tre tranzac\xc8\x9bionarea energiei, \xc3\xaen anul 2013 acestea ridic\xc3\xa2ndu-se la aproximativ 11 terawatt-or\xc4\x83._NEWLINE_Repower este reprezentat\xc4\x83 la cele mai importante burse europene de energie prin intermediul mai multor trading floor din Poschiavo (Elve\xc8\x9bia), Milano (Italia) \xc8\x99i Praga (Republica Ceh\xc4\x83). Concernul este conceput ca un asset-based trader \xc8\x99i comercializeaz\xc4\x83 electricitate, gaze naturale \xc8\x99i certificate de CO\xe2\x82\x82. \xc3\x8en plus, Repower este de asemenea activ \xc3\xaen toat\xc4\x83 Europa \xc3\xaen v\xc3\xa2nzarea\xe2\x80\x93cump\xc4\x83rarea en-gross a energiei regenerabile. Energia, par\xc8\x9bial produs\xc4\x83 de centralele proprii, par\xc8\x9bial achizi\xc8\x9bionat\xc4\x83 de la ter\xc8\x9bi, este livrat\xc4\x83 engross\xe2\x80\x93i\xc8\x99tilor prin reteaua de \xc3\xaenalt\xc4\x83 tensiune. \xc3\x8en cazul comer\xc8\x9bului cu certificate verzi, concernul deserve\xc8\x99te, de asemenea, \xc8\x99i consumatori finali externi propriei re\xc8\x9bele de distribu\xc8\x9bie._NEWLINE_\xc3\x8en come\xc8\x9bul engross concernul furnizeaz\xc4\x83 produse standard precum peak sau offpeak, precum \xc8\x99i servicii de scheduling.\n_START_SECTION_\nTransport\n_START_PARAGRAPH_\nPrin construirea re\xc8\x9belei interna\xc8\x9bionale Re\xc8\x9beaua Bernina (380 kV / 220 kV), pus\xc4\x83 \xc3\xaen func\xc8\x9biune \xc3\xaen anul 2005 \xc8\x99i transferat\xc4\x83 la \xc3\xaenceputul anului 2013 c\xc4\x83tre operatorul re\xc8\x9belei na\xc8\x9bionale Swissgrid, Repower a adus o contribu\xc8\x9bie important\xc4\x83 la dezvoltarea capacit\xc4\x83\xc8\x9bilor de transport transfrontaliere \xc3\xaentre Europa de Sud \xc8\x99i de Nord. Repower este ac\xc8\x9bionar la Swissgrid._NEWLINE_\xc3\x8en afar\xc4\x83 de aceasta, \xc3\xaen luna octombrie 2009 compania a reu\xc8\x99it, \xc3\xaempreun\xc4\x83 cu firma Edison \xc8\x99i comuna Tirano s\xc4\x83 \xc3\xaenfiin\xc8\x9beze prima linie comercial\xc4\x83 de curent alternativ gestionat\xc4\x83 de companii private din Europa, pentru care Repower \xc8\x99i partenerii asocia\xc8\x9bi de\xc8\x9bin drepturi exclusive de utilizare pentru \xc3\xaenc\xc4\x83 zece ani. Linia este instalat\xc4\x83 complet subteran \xc3\xaentre Tirano (Italia) \xc8\x99i Campocologno (Elve\xc8\x9bia) \xc8\x99i a m\xc4\x83rit capacit\xc4\x83\xc8\x9bile transfrontaliere de transport cu 150 MW, ceea ce contribuie la siguran\xc8\x9ba aliment\xc4\x83rii cu energie \xc3\xaentre Italia \xc8\x99i \xc3\xaen Elve\xc8\x9bia.La momentul actual, o nou\xc4\x83 linie comercial\xc4\x83 \xc3\xaentre Valea Bregaglia (Elve\xc8\x9bia) \xc8\x99i Italia este \xc3\xaen faza de planificare.\n_START_SECTION_\nElve\xc8\x9bia\n_START_PARAGRAPH_\nRepower este unul dintre cei mai mare furnizori de energie electric\xc4\x83 din Europa de Est. Deserve\xc8\x99te categorii diverse de clien\xc8\x9bi, de la gospod\xc4\x83rii p\xc3\xa2n\xc4\x83 la mari consumatori industriali, institu\xc8\x9bii publice \xc8\x99i utilit\xc4\x83\xc8\x9bi municipale de v\xc3\xa2nzare. Aria de furnizare a Repower include municipalit\xc4\x83\xc8\x9bi din Engadine, Pr\xc3\xa4ttigau, Valea Rinului \xc8\x99i zonele Surselva din cantonul Graub\xc3\xbcnden. Prin intermediul utilit\xc4\x83\xc8\x9bilor municipale, Repower deserve\xc8\x99te clien\xc8\x9bi din nordul zonelor Engadine, M\xc3\xbcnstertal, Valea Poschiavo, Valea Rinului \xc8\x99i Surselva._NEWLINE_Clien\xc8\x9bii Repower din Elve\xc8\x9bia pot alege din mai multe tipuri de produse. Produsul standard, Aquapower, \xc3\xae\xc8\x99i are originea \xc3\xaen centralele hidroelectrice elve\xc8\x9biene. Cele dou\xc4\x83 produse de energie din surse regenerabile, Purepower (100% energie verde din cantonul Graub\xc3\xbcnden) \xc8\x99i Solarpower (100% energie solar\xc4\x83 din cantonul Graub\xc3\xbcnden) sunt certificate \xc8\x99i \xc3\xaendeplinesc criteria stringente de mediu. Nu \xc3\xaen ultimul r\xc3\xa2nd, grupul comercializeaz\xc4\x83 \xc8\x99i energie electric\xc4\x83 bazat\xc4\x83 pe tehnologii mixte din Europa, sub eticheta Mixpower. O nou\xc4\x83 adi\xc8\x9bie la paleta de produse oferit\xc4\x83 de Repower este Privapower, un tarif de uz propriu pentru proprietarii instala\xc8\x9biilor fotovoltaice.\n_START_SECTION_\nItalia\n_START_PARAGRAPH_\n\xc3\x8en Italia, Repower este unul dintre cei mai mari furnizori de energie electric\xc4\x83 \xc8\x99i gaze naturale pentru \xc3\xaentreprinderile mici \xc8\x99i mijlocii, dar \xc8\x99i pentru institu\xc8\x9bii publice. Acoper\xc4\x83 aproximativ 4% din consumul total al acestui segment. Compania deserve\xc8\x99te aproximativ 40.000 clien\xc8\x9bi din Italia, cu un consum total de energie electric\xc4\x83 de  3,8 TWh. \xc3\x8en ceea ce prive\xc8\x99te sectorul gazelor naturale, portofoliul Repower Italia include 15.000 clien\xc8\x9bi, cu un consum total de 200 milioane metri cubi. Repower este cunoscut pentru standardele \xc3\xaenalte de asisten\xc8\x9b\xc4\x83 oferit\xc4\x83 consumatorilor, bazat pe contactul direct cu clien\xc8\x9bii, prin intermediul unei re\xc8\x9bele extinse de consultan\xc8\x9bi. Repower dezvolt\xc4\x83 produse inovatoare personalizate nevoilor \xc3\xaen schimbare a segmentelor variate de consumatori pe care le deserve\xc8\x99te. Gama de produse include energie verde (VerdeDentro), solu\xc8\x9bii de mobilitate electric\xc4\x83 (Palina) \xc8\x99i servicii de eficien\xc8\x9b\xc4\x83 energetic\xc4\x83 (eFFettiva).\n_START_SECTION_\nGermania\n_START_PARAGRAPH_\n\xc3\x8en Germania, Repower furnizeaz\xc4\x83 energie electric\xc4\x83 \xc8\x99i gaze naturale companiilor de talie mijlocie, dar \xc8\x99i consumatorilor industriali cu un consum anual mai mare de 5 GWh. Compania realizeaz\xc4\x83 analize de consum \xc8\x99i profilurile tehnice ale consumatorilor pentru personalizarea ofertelor. Aceasta permite identificarea nevoilor specifice ale consumatorului si adaptarea ofertei de energie electric\xc4\x83 pentru a veni \xc3\xaen \xc3\xaent\xc3\xa2mpinarea clien\xc8\x9bilor. Repower ofer\xc4\x83 \xc8\x99i \xc3\xaen Germania produse certificate de energie electric\xc4\x83 din surse regenerabile.\n_START_SECTION_\nRom\xc3\xa2nia\n_START_PARAGRAPH_\n\xc3\x8en Rom\xc3\xa2nia Repower este al patrulea cel mai mare furnizor privat de energie electric\xc4\x83, unde deserve\xc8\x99te clien\xc8\x9bi de talie mic\xc4\x83 \xc8\x99i mijlocie, cu un consum anual \xc3\xaentre 0,5 \xc8\x99i 20 GWh. Cota de pia\xc8\x9b\xc4\x83 a Repower \xc3\xaen pia\xc8\x9ba din Rom\xc3\xa2nia dep\xc4\x83\xc8\x99e\xc8\x99te 5%. \xc3\x8en 2013, compania a v\xc3\xa2ndut mai mult de 1,3 TWh energie electric\xc4\x83. _NEWLINE_\xc8\x98i \xc3\xaen Rom\xc3\xa2nia, Repower ofer\xc4\x83 consumatorilor solu\xc8\x9bii personalizate, pozi\xc8\x9bion\xc3\xa2ndu-se drept un furnizor de \xc3\xaencredere \xc8\x99i orientat c\xc4\x83tre nevoile clien\xc8\x9bilor s\xc4\x83i la cele mai \xc3\xaenalte standarde de calitate.'